Document ID: 32009R0967

UREDBA KOMISIJE (ES) št. 967/2009
z dne 15. oktobra 2009
o spremembi Uredbe (ES) št. 1418/2007 glede izvoza nekaterih odpadkov za predelavo v nekatere države, ki niso članice OECD
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe (ES) št. 1013/2006 Evropskega parlamenta in Sveta z dne 14. junija 2006 o pošiljkah odpadkov (1), in zlasti tretjega pododstavka člena 37(2) Uredbe,
po posvetovanju z zadevnimi državami,
ob upoštevanju naslednjega:
Komisija je prejela odgovore od Črne gore, Nepala, Srbije in Singapurja na pisno zahtevo za potrditev, da se odpadki iz Priloge III ali Priloge IIIA k Uredbi (ES) št. 1013/2006, katerih izvoz ni prepovedan v skladu s členom 36 navedene uredbe, lahko izvažajo iz Skupnosti za predelavo v navedenih državah, in na pisno zahtevo za navedbo morebitnih kontrolnih postopkov, ki se bodo pri tem uporabljali. Komisija je prav tako prejela dodatne informacije v zvezi s Hongkongom, Indonezijo in Ukrajino. Prilogo k Uredbi Komisije (ES) št. 1418/2007 (2) je zato treba spremeniti, da se upoštevajo navedene spremembe -
SPREJELA NASLEDNJO UREDBO:
Člen 1
Člen 1a Uredbe (ES) št.1418/2007 se nadomesti z naslednjim:
„Člen 1a
Odgovori, ki jih je Komisija prejela na pisno zahtevo v skladu s prvim pododstavkom člena 37(1) Uredbe (ES) št. 1013/2006, so navedeni v Prilogi.
Kadar je v Prilogi navedeno, da država glede nekaterih pošiljk odpadkov ne prepoveduje teh pošiljk, hkrati pa ne uporablja postopka vnaprejšnjega pisnega obveščanja ter soglasja, kot določa člen 35 navedene uredbe, se za takšne pošiljke smiselno uporablja člen 18.“
Člen 2
Priloga k Uredbi (ES) št. 1418/2007 se spremeni v skladu s Prilogo k tej uredbi.
Člen 3
Ta uredba začne veljati dvajseti dan po njeni objavi v Uradnem listu Evropske unije.
Uporablja se od dneva začetka veljavnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 15. oktobra 2009

Labels: 3
1
5
20